Slovensko by potrebovalo nejakú slušnú a poriadnu a normálnu a poctivú politickú stranu ako soľ (a mnoho ďalších krajín, keď už sme pri tom), takže snahu exposlanca a exkandidáta Procházku niečo také naštartovať možno len oceniť. Dosť veľa vecí z jeho programu, keby sa ho podarilo presadiť, by Slovensku iste pomohlo.
Dnes je ťažko presvedčiť takmer kohokoľvek, že "poctivý politik" nie je stopercentný oxymoron. Chcelo by to poriadny marketing. Viem dosť dobre ako ťažko je urobiť dobré píár a niečo úspešne predať väčšej skupine ľudí, najmä ak je to nehmotný produkt ako myšlienka.
Začiatok Radovi trošku nevyšiel. Dá sa len v nemom úžase pozerať na príšerné logo, amatérsku grafiku a názov, nad ktorým muselo veľa ľudí dlho meditovať. Už keď sa zakladala SaSka, bolo jasné, že s tými eskami sa veľmi netreba hrať, aby nevznikali nepríjemné akronymy. Radovci sa tuším nepoučili, lebo Sieť SS znie akoby kampaň riadil diverzant z ohrdnutého tábora. Slovo sieť má tak veľa negatívnych konotácií, že by asi bolo ťažké vybrať do názvu niečo horšie.
Je jasné, aká je hlavná cieľová skupina a koho všetkého potrebuje privábiť a získať nová strana, aby neoscilovala na hrane osudových piatich percent. Ale aspoň základná príčetnosť by mohla byť zachovaná. Hádam sa dajú veci ešte napraviť.
Aby som bol konštruktívny, mám návrh na spolupracovníkov, s ktorými by sa mal Rado zosieťovať, aby bola jeho strana vizuálne o niečo atraktívnejšia, alebo aspoň zaujímavejšia.
Jeden z nich je Stephen Colbert, komik a moderátor, sarkastický predstaviteľ extrémneho konzervativistu v americkej politickej TV show. Aby sa to vyvážilo, druhý je Jim Parsons, predstaviteľ veľmi ateistického vedca v seriáli Teória veľkého tresku. Bolo by to super trio, lepšie ako Bezinky.
|Liberálny ateista|
|Rybár|